סלע נדל"ן: ה-FFO זינק ב-27% והסתכם בכ-24 מיליון שקל; המניה קופצת לשיא - שוק ההון | Bizportal
סלע נדל"ן: ה-FFO זינק ב-27% והסתכם בכ-24 מיליון שקל; המניה מזנקת לשיא
| 16/05/2017 16:15 (3) קישור לתגובות פייסבוק
קרן הריט סלע נדלן -0.79% סלע נדלן 663.9 -0.79% בסיס:669.2 פתיחה:670 גבוה:675 נמוך:662.8 תמורה:2,480,519 לעמוד ציטוט חדשות גרפים פרופיל חברה המלצות כתבות נוספות בנושא: , שבשליטת שמואל סלבין, דיווחה היום (ג") את תוצאותייה הכספיות לרבעון הראשון של השנה כאשר הציגה תוצאות שיא בכל הפרמטרים התפעוליים ובשורת הרווח הנקי, שם רשמה החברה שיפור דו ספרתי ביחס לתקופה המקבילה אשתקד. המניה מגיבה לדו"חות בקפיצה של כ-2.5% ובכך משלימה יום 8 רצוף של עליות לשיא חדש.
בתוך כך, בשורה העליונה הכנסות החברה מדמי שכירות טיפסו לסכום של כ-43 מיליון שקל, המהווה צמיחה של 22% לעומת היקף הכנסות החברה ברבעון המקביל.
ה-NOI (הכנסות תפעוליות) הסתכם לסך של 38כ- מיליון שקל, המשקף צמיחה של 24% לעומת הרבעון הראשון של שנת 2017. החברה הסבירה כי העלייה נובעת בעיקר מגידול במצבת הנכסים המניבים של החברה הנאמד ב-2.14 מיליארד שקלים וכן מגידול בשיעורי התפוסה הממוצעים בנכסיה (95%).
הרווח הנקי לתקופה זו, המיוחס לבעלי המניות, הסתכם ב-24.3 מיליוני שקלים, עלייה של כ-18% לעומת התקופה המקבילה. גם ב-FFO הריאלי של החברה נרשמה עלייה בשיעור של 27% והוא הסתכם בכ-24.2 מיליון שקל, לעומת 19 מיליון שקל אשתקד. בחברה מסבירים את השיפור ברכישת נכסים נוספים במהלך 2016, מגידול בשיעורי התפוסה וכן מהמשך קיטון בעלות המימון המשוקללת של החברה.
במקביל לפרסום התוצאות, עידכנה החברה כלפי מעלה את תחזיתה לשנה הקרובה ולפיה ה-NOI צפוי להסתכם בכ-153 מיליון שקל וה-FFO יסתכם בכ-95 מיליון שקל. הדיבידנד שיחולק בשנת 2017 צפוי להיות גבוה מ-61 מיליון שקל.
פעילותה העסקית של סלע נדל"ן כוללת החזקה ב- 29 נכסים מניבים, המשמשים כבנייני משרדים, מסחר, תעשיה ולוגיסטיקה, תחנות תדלוק ובית מלון, המושכרים ל- 420 שוכרים, בשטח כולל של 201,000 מ"ר וכן 120,000 מ"ר שטחי חניה.
שמואל סלבין, יו"ר סלע נדל"ן: "תוצאות הרבעון הראשון מדגימות את הצמיחה העקבית והברורה של סלע נדל"ן. יש לזכור כי היקף נכסיה של סלע נדל"ן עלה בארבע השנים האחרונות ביותר מ - 177%: מנכסים מניבים בהיקף של 771 מיליוני שקלים בשנת 2012 לנכסים הנאמדים ב- 2.14 מיליארד שקלים בסיום הרבעון הראשון השנה. החברה זוכה לאמון משקיעיה בזכות תזרים המזומנים היציב ומדיניות ברורה של חלוקת דיבידנדים. דירקטוריון החברה הודיע זה מכבר כי בשנת 2017 סכום חלוקת דיבידנד לא יפחת מ - 61 מיליוני שקלים, המהווים 43.5 אגורות למניה".
מתחילת השנה הנוכחית רשמה מניית סלע נדלן תשואה חיובית של כ-14% לשווי שוק של 985 מיליון שקל. את השנה החולפת חתמה המניה בזינוק דו ספרתי של 20%.
טעות בכתבה החברה לא בשליטת אף אחד
בני 17/05/2017 12:02
לריטים אסור שיהיה בעל שליטה או אחד שמחזיק יותר מ5 אחוז
אחלה חברה.אחלה מנהלים.אחלה מניה.
ישראל ישראלי 16/05/2017 17:02
ממליץ באופן אישי ומנסיון. תקנו ותרויחו.
חברה מפתיעה לטובה. (ל"ת)
אבי 16/05/2017 15:41
סלע נדלן 663.9 -0.79%
סלע נדלן 663.9 -0.79% בסיס:669.2 פתיחה:670 גבוה:675 נמוך:662.8 תמורה:2,480,519 לעמוד ציטוט חדשות גרפים פרופיל חברה המלצות הוסף